Source: http://kozoskepviseloakademia.hu/2019/03/26/szemelyes-adatok-kiadasanak-lehetseges-esetei/
Timestamp: 2020-01-19 10:53:46+00:00

Document:
Személyes adatok kiadásának lehetséges esetei – Közösképviselő Akadémia
Közösképviselő Akadémia > Hírek > Hírek > Személyes adatok kiadásának lehetséges esetei
Posted by: Author adnetmedia
Kategória: Hírek, GDPRtarsashaz.hu
II.1 személyes adatok kiadásának lehetséges esetei.
Ügyszám: 1837/P/2007-4
Ön beadvánnyal fordult hozzám, melyben arra kér, hogy beadványa alapján vizsgáljam meg, jogszerűen jár-e el akkor a lakóhelyéül szolgáló társasház közös képviselője, ha Öntől és lakótársaitól különféle személyes adatokat igényel. Beadványához csatolta a társasház szervezeti és működési szabályzatának egy részletét, illetve egy adatigénylő lapot, amelyen a közös képviselő a tulajdonosok, illetve a haszonélvezők több személyes adatának megadását kéri. Az Önnel folytatott telefonbeszélgetésben még elmondta, hogy az előbbi adatigénylésen túl azt is sérelmezi, hogy a közös képviselő a lakótársak által a közgyűlésekre adott meghatalmazásokat magánál tartja, illetve, hogy ezeket és a társasházzal kapcsolatos iratokat nem tárolja megfelelően.
A személyes adatok védelméről és a közérdekű adatok nyilvánosságáról szóló 1992. évi LXIII. törvény (a továbbiakban: Avtv.) 2. § 1. pontja szerint személyes adat minden olyan adat, amely meghatározott természetes személlyel kapcsolatba hozható. A közös képviselő által igényelt adatok a kapcsolatba hozhatóság okán személyes adatoknak minősülnek. Az Avtv. ugyanezen paragrafusának 9. pontja szerint adatkezelésnek minősül az alkalmazott eljárástól függetlenül az adatokon végzett bármely művelet vagy a műveletek összessége, így például gyűjtése, felvétele, rögzítése, rendszerezése, tárolása, megváltoztatása, felhasználása, továbbítása, nyilvánosságra hozatala, stb., így a közös képviselő adatokat kezel, ha azokat az érintettektől megkapja. Az Avtv. 3. § (1) bekezdése szerint személyes adat akkor kezelhető, ha ahhoz az érintett hozzájárul, vagy azt törvény, vagy – törvény felhatalmazása alapján, az abban meghatározott körben – helyi önkormányzat rendelete elrendeli.
A közös képviselő által kérhető, kezelhető adatok körét a társasházakról szóló 2003. évi CXXXIII. törvény szabályozza az alábbiak szerint:
„22. § (1) A szervezeti-működési szabályzat előírhatja, hogy a tulajdonostárs köteles a közös képviselőnek vagy az intézőbizottság elnökének bejelenteni:
(5) A közös képviselő, illetőleg az intézőbizottság elnöke felhatalmazást kap arra, hogy az (1) bekezdésben említett adatokról nyilvántartást vezessen. A közös képviselő (az intézőbizottság elnöke) a nyilvántartásba vett adatokról kizárólag a közüzemi szolgáltató, a központi fűtés- és melegvíz-szolgáltatója, valamint a bíróság részére adhat tájékoztatást.”
A fenti törvényhely alapján megállapítható, hogy a társasház szervezeti és működési szabályzatba a jogszabállyal összhangban rendelkezik a közös képviselő által kezelhető adatokról. A fenti jogszabályhely és a szervezeti és működési szabályzat alapján azonban a tulajdonostársaktól nem igényelhető születési helyük, ideiglenes lakcímük, munkahelyük, adószámuk, (helyesen adóazonosító jelük), TAJ-számuk, telefonszámuk, mert ezek az adatok nem tekinthetők meg bárki által az ingatlan-nyilvántartásban, vagy nem is tartalmazza ezeket az adatokat. A haszonélvezőnek pedig az idézett jogszabály alapján csak a nevét kell bejelenteni közös képviselő számára.
Más kérdés azonban, hogy önszántából ezeket az adatokat a lakók, haszonélvezők megadhatják a közös képviselőnek, ebben az esetben az adatkezelés jogalapját az érintett hozzájárulása teremti meg. Ebben az esetben is közölni kell azonban az érintettekkel olyan méltányolható célt, amelyek miatt a közös képviselő kezelni akarja ezeket az adatokat.
Az, hogy a közös képviselő meghatalmazásokat tart magánál, illetve az ebben foglalt adatokat tárolja, kezeli, önmagában nem tekinthető jogellenesnek, hiszen a meghatalmazást aláíró személyek a meghatalmazás megtételével, illetve elfogadásával értelemszerűen ahhoz is hozzájárulnak, hogy ez a meghatalmazás eljut a közös képviselőhöz a közgyűlések alkalmával. Ezenfelül közös képviselő jogszerűen őrzi ezeket a meghatalmazásokat, hiszen egy esetleges jogvita kapcsán jelentősége lehet annak, hogy például egy közgyűlésen jogszerűen járt-e el valaki egy tulajdonostárs képviseletében. Természetesen ekkor is tájékoztatni kell arról az érintetteket, hogy a meghatalmazásban foglalt adatok kezelésének mi a célja. Az Avtv. az adatbiztonsággal kapcsolatban pedig a következő követelményeket írja elő:
„10. § (1) Az adatkezelő, illetőleg tevékenységi körében az adatfeldolgozó köteles gondoskodni az adatok biztonságáról, köteles továbbá megtenni azokat a technikai és szervezési intézkedéseket és kialakítani azokat az eljárási szabályokat, amelyek e törvény, valamint az egyéb adat- és titokvédelmi szabályok érvényre juttatásához szükségesek.
(2) Az adatokat védeni kell különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen. A személyes adatok technikai védelmének biztosítása érdekében külön védelmi intézkedéseket kell tennie az adatkezelőnek, az adatfeldolgozónak, illetőleg a távközlési vagy informatikai eszköz üzemeltetőjének, ha a személyes adatok továbbítása hálózaton vagy egyéb informatikai eszköz útján történik.”
Mint az idézett jogszabályhelyből látható, a jogalkotó magas biztonsági követelményeket állít az adatkezelők, adatfeldolgozók elé. Adatkezelők felelősségét, illetve adatalanyok biztonságát növeli az is, hogy az Avtv. 18. §-a szerint az adatkezelő az érintett adatainak jogellenes kezelésével vagy a technikai adatvédelem követelményeinek megszegésével másnak okozott kárt köteles megtéríteni. Az adatkezelő csak akkor mentesül a felelősség alól, ha bizonyítja, hogy a kárt az adatkezelés körén kívül eső elháríthatatlan ok idézte elő. Nem kell megtéríteni a kárt annyiban, amennyiben az a károsult szándékos vagy súlyosan gondatlan magatartásából származott. Az Avtv. tehát veszélyes üzemi felelősséget állapít meg adatkezelők részére. Bizonyítani kell azonban – az egyéb kártérítési ügyek gyakorlatához hasonlóan – a kár bekövetkeztét, az okozati összefüggést a károkozás ténye és a kár bekövetkezte közt, illetve a kár nagyságát. A kártérítés jogalapja jelen esetben a jogellenes adatkezelés ténye. Az ismertetettek alapján nem tudom megítélni, hogy a közös képviselő adatkezelése megfelel-e az Avtv. által támasztott biztonsági követelményeknek, az adatalanyoknak azonban erős jogosultságaik vannak, ha a nem megfelelő adatkezelés miatt sérelem, vagy kár éri őket.
Elsősorban tehát azt tanácsolom Önnek, hogy amennyiben aggályosnak tartja, azokat az adatokat, amelyeket a közös képviselő a jogszabályok alapján nem kezelhet, ne adja meg részére. Amennyiben ez megtörtént, úgy a jogsértés megszüntetésére, orvoslására Ön, illetve az egyéb érintettek előtt a következő lehetőségek állnak az Avtv. szerint:
„11. § (1) Az érintett
b) kérheti személyes adatainak helyesbítését, illetve – a jogszabályban elrendelt adatkezelések kivételével – törlését (14-16. §).
§ (1) A valóságnak meg nem felelő személyes adatot az adatkezelő helyesbíteni köteles.
b) az érintett – a 11. § (1) bekezdésének b) pontjában foglaltak szerint – kéri;
c) az hiányos vagy téves – és ez az állapot jogszerűen nem korrigálható -, feltéve, hogy a törlést törvény nem zárja ki;
e) azt a bíróság vagy az adatvédelmi biztos elrendelte.”
Amennyiben az érintettek felszólítására az adatkezelő az adatokat nem törli, úgy az érintettek hozzám, vagy a bírósághoz fordulhatnak az Avtv. alábbi szabályai szerint:
„17. § (1) Az érintett a jogainak megsértése esetén, valamint a 16/A. § (4) bekezdésében meghatározott személy, az adatkezelő ellen bírósághoz fordulhat. A bíróság az ügyben soron kívül jár el.
(3) A perre az adatkezelő székhelye (lakóhelye) szerinti bíróság az illetékes. A per – az érintett választása szerint – az érintett lakóhelye (tartózkodási helye) szerinti bíróság előtt is megindítható. A perben fél lehet az is, akinek egyébként nincs perbeli jogképessége.
(5) A bíróság elrendelheti ítéletének – az adatkezelő azonosító adatainak közzétételével történő – nyilvánosságra hozatalát, ha azt az adatvédelem érdekei és nagyobb számú érintett e törvényben védett jogai megkövetelik.”
Megjegyzem, hogy a közös képviselő nem köteles az általa jogszerűen, a társasházi törvény alapján végzett adatkezelést bejelenteni.
Végezetül az alábbiakban ismertetem a társasházi törvény azon egyéb szabályait, amelyek a közös képviselők számára adatkezelést tesznek lehetővé:
„44. § (1) A közös képviselő (az intézőbizottság elnöke) köteles a közgyűlés határozatairól és a határozatok végrehajtásáról nyilvántartást (a továbbiakban: Közgyűlési Határozatok Könyve) vezetni.
§ (1) A közös képviselő (az intézőbizottság elnöke) a külön tulajdont érintő tulajdonosváltozás esetén – a szerződő felek kérésére, részükre – köteles a Közgyűlési Határozatok Könyvét, illetőleg az elidegenítéssel érintett ingatlanra vonatkozó határozatokat bemutatni.
§ (1) A számviteli szabályok szerinti könyvvezetés és beszámoló alapján a közös képviselő, illetőleg az intézőbizottság éves elszámolása tartalmazza:
f) a közös költségekhez való hozzájárulás előírását és teljesítését – a tulajdonostársak nevének feltüntetésével -, a külön tulajdonban lévő lakások és nem lakás céljára szolgáló helyiségek szerinti bontásban.”
Címkék közös képviselőközös képviselőktársasháztársasházi jogingatlanjogközös képviselő akadémiaközös képviselő oktatásközös képviselő tanfolyamKözös képviselet Budapestközös költség tartozásvagyonkezelőközös képviseleti cégtársasházi törvénytársasházi jogászszámvizsgáló bizottságszámvizsgálótársasházi képviselőtársasházi közös képviselőktársasházkezelésközös képviselőt keres

References: § 1
 bíróság 
 bíróság 
 bíróság 
 bíróság 
 bíróság 
 bíróság